Tárgy: Piacfelügyelői beszámoló a 2024. évről

Melléklet: Beszámoló



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**3.) Napirendi pont**

|  |  |
| --- | --- |
| ELŐTERJESZTŐ: | Béres Attila  piacfelügyelő |
| AZ ELŐTERJESZTÉST KÉSZÍTETTE: | Béres Attila  piacfelügyelő,  Regényiné dr. Börczi Vera aljegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | **-** |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 1 oldal előterjesztés  beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. április 03. napján tartandó rendes ülésére**

**ELŐTERJESZTÉS CÍME: Piacfelügyelői beszámoló a 2024. évről**

**ELŐTERJESZTŐ: Béres Attila piacfelügyelő**

**ELŐTERJESZTÉST KÉSZÍTETTE: Béres Attila piacfelügyelő**

**Tisztelt Képviselő-testület**

Béres Attila piacfelügyelő elkészítette a piac 2024. évi működéséről szóló beszámolóját, melyet az előterjesztéshez csatoltunk. A 2024. évben a piacon több új kereskedő jelent meg, bérlőre talált több, hosszabb ideje üresen álló helyiség is, ilyen például az őstermelői piac II. számú üzlete, vagy a pékség mögötti 1-es számú VP-s üzlethelyiség, amelyekre a TOP-os illetve VP-s pályázatok szigorúan kötött hasznosítási feltételei miatt sokáig nem sikerült bérlőt találni.

A piacszabályzat módosításáról 2024. évben két alkalommal tárgyalt a képviselő-testület: 30/2024.(III.28.) sz. Önkormányzati hat.-tal 2024. 03. 29. napi hatálybalépéssel módosította a díjtarifa táblázatot a pékség mögött kialakított VP-s üzlethelyiségek díjának meghatározása tekintetében – az egyik helyiség kiadásra is került- majd a bérlők részéről felmerült igények alapján a piacfelügyelő javaslatainak megfelelően 173/2024.(XII.12.) sz. Önkormányzati hat.-tal ismét módosította a szabályzatot a sátrak raktárkénti hasznosításának engedélyezésével és a bezárt sátrak elé való kipakolás szabályozásával.

A piaccsarnok tervezett felújításáról, annak aktuális állásáról a bérlők folyamatosan, több alaklommal tájékoztatást kaptak, valamint városi főépítész úr a helyszínen egyeztetett a bérlőkkel az egyes helyiségek további sorsáról, a piacfelügyelő közreműködésével pedig minden bérlő esetében sikerült megtárgyalni és rendezni a felújítás idejére való elhelyezésük lehetőségét.

A piacfelügyelői beszámoló megtárgyalását követően az alábbi határozati javaslatot elfogadását javasoljuk a Tisztelt Képviselő-testületnek:

Határozati javaslat:

**…../2025. (IV.3) sz. Önkormányzati hat.:**

*Döntés a 2024. évi piacfelügyelői beszámoló elfogadásáról*

Harkány Város Önkormányzat Képviselő-testülete a 2024. évi piacfelügyelői beszámolót a megismertE és az előterjesztéshez csatolt tartalommal elfogadja.

Határidő: Azonnal

Felelős: Piacfelügyelő

Kelt: Harkány, 2025. 03. 27.

Regényiné dr. Börczi Vera, aljegyző sk.