í

Tárgy: A szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet módosítása

** E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**6.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra jegyző |
| AZ ELŐTERJESZTÉST KÉSZÍTETTE: | Regényiné dr. Börczi Vera aljegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | Jogi és Szociális Bizottság |
| MEGTÁRGYALTA: | Tárgyalja a 2025.04.03-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 7/2015. (II. 27.) Önkormányzati rendelet |
| SZÜKSÉGES DÖNTÉS:  HATÁROZAT/RENDELET | rendelet |
| SZÜKSÉGES TÖBBSÉG: | Minősített többség |
| TERJEDELEM: | 1 oldal előterjesztés  melléklet: módosító rendelet tervezete |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testülete 2025. április 03. napján tartandó rendes ülésére**

**ELŐTERJESZTÉS CÍME: A szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet módosítása**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Regényiné dr. Börczi Vera aljegyző**

**Tisztelt Képviselő-testület!**

A Jogi és Szociális Bizottság javasolta a szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet felülvizsgálatát, amely a képviselő-testület 2025. évi munkatervében is szerepel.

Az önkormányzat 2025. évi költségvetésében az ellátottak pénzbeli juttatásai címen betervezett összeg 14.000.000 Ft, mely a tavalyi évhez képest 3.000.000 millió Ft-tal magasabb kiadás tervezését jelenti és amely az önkormányzati rendelet alapján adható szociális juttatásokat foglalja magában. Ezen előirányzat előző évi szinten tartása elsődleges cél volt, hiszen ebben a gazdasági helyzetben fontos, hogy a szociálisan rászorulók hozzáférjenek az önkormányzati ellátáshoz. Tekintettel arra, hogy a tavalyi évben az évvégén a gyermekek és idősek számára nyújtott édesség csomagok és vásárlási utalványok kifizetésére már nem nyújtott fedezetet a szociális keret, így az idén megemelt összeg ellenére is szűk a lehetőség az egyes ellátások jövedelmi jogosultsági feltételeinek vagy az ellátások összegének emelésére – ez utóbbira csak a rendkívüli élethelyzetre tekintettel nyújtott települési támogatás esetében tettünk javaslatot a módosító rendeletben (45 000 Ft helyett maximum 60 000 Ft adható).

Az egyes ellátások tekintetében a különösen súlyos problémák kezelésére a különös méltányosság gyakorlásának lehetősége biztosíthat megoldást magasabb összegű vagy az általános jövedelmi feltelekre tekintet nélkül nyújtható segítséggel -természetesen ez csak rendkívüli megoldás lehet az azonnali beavatkozást igénylő esetekre.

A növényápolási feladatok ellátásához nyújtott segítség esetében szintén méltányosságból jövedelmi körülményekre tekintet nélkül is igényelhetővé válik az ellátás, amennyiben a kérelmezőnek különös megterhelést jelent a fűnyírás elvégzése.

A rendelet felülvizsgálata során továbbá jogszabály szerkesztési hibákat javítottunk, hivatkozásokat, jogszabály-rövidítéseket egységesítettünk. A növényápolási feladatok ellátásához nyújtott segítség tekintetében a fűnyírási díjakat a rendelet függeléke helyett -amely a jogszabályszerkesztési szabályoknak nem felel meg- a díjrendeletbe helyezzük át.

A szociális és gyermekjóléti ellátásokról és a szociális és gyermekjóléti igazgatásról szóló 7/2015. (II.27.) önkormányzati rendelet módosításának tervezetét az előterjesztés melléklete tartalmazza, kérjük ennek megtárgyalását, elfogadását.

|  |
| --- |
| **Előzetes hatásvizsgálat:**  A jogalkotásról szóló 2010. évi CXXX. törvény (a továbbiakban: Jat.) 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Képviselő-testületet tájékoztatni kell.  A Jat. 17. § (2) bekezdése határozza meg, hogy a jogszabály előkészítőjének a hatásvizsgálat során milyen szempontokat kell vizsgálni, melyre tekintettel a rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:  **1. A módosítás valamennyi jelentősnek ítélt hatása, különösen:**  a) *A módosítás társadalmi, gazdasági, költségvetési hatása:* A módosítással a szociálisan rászoruló, rendkívüli élethelyzetbe került kérelmezők magasabb összegű települési támogatásban részesülhetnek.  b) *A módosításnak környezeti, egészségügyi következményei*: Nem határozhatók meg.  c) *A módosításnak adminisztratív terheket befolyásoló hatása:* Rendelkezésre állnak.  **2. A jogszabály megalkotásának szükségessége, a jogalkotás várható következménye:**  A rendelet módosítására a tárgykörre vonatkozó részletes előírásokat tartalmazó magasabb szintű jogforrásoknak való megfelelés érdekében van szükség. A jogalkotással a magasabb szintű jogforrásokkal való összhang megteremtése biztosítható.  **3. A jogszabály alkalmazásához szükséges személyi, szervezeti, tárgyi és pénzügyi feltételek:**  Rendelkezésre állnak.  **Harkány, 2025. március 31.**  **Bacsáné dr. Kajdity Petra**  jegyző |
|  |
|  |
|  |
|  |