Tárgy: Döntés a Kiss József Könyvtár, Művelődési Ház és Sportcsarnok alapító okiratának módosításáról

Melléklet: módosító okirat tervezete, alapító okirat tervezete



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**12.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra jegyző |
| AZ ELŐTERJESZTÉST KÉSZÍTETTE: | Regényiné dr. Börczi Vera, aljegyző |
| VÉLEMÉNYEZÉSRE MEGKAPTA: | ---- |
| MEGTÁRGYALTA: | ---- |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 19/2024. (III.14.) Önk-i hat. |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 1 oldal előterjesztés  módosító okirat tervezete,  alapító okirat tervezete |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. április 03. napján tartandó rendes ülésére**

**ELŐTERJESZTÉS CÍME: Döntés a Kiss József Könyvtár, Művelődési Ház és Sportcsarnok alapító okiratának módosításáról**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Regényiné dr. Börczi Vera, aljegyző**

**Tisztelt Képviselő-testület!**

A képviselő-testület legutóbb 19/2024. (III.14.) önkormányzati határozatával módosította az általa irányított Kiss József Könyvtár, Művelődési Ház és Sportcsarnok intézmény alapító okiratát, amikor az intézmény átszervezése keretében az annak telephelyeként működő Tourinform Iroda üzemeltetését és az intézmény által ellátott turizmussal kapcsolatos közfeladatokat a Harkányi Gyógyfürdő Zrt. részére adta át.

2025.01.01. napjával a gazdasági tevékenységek egységes ágazati osztályozási rendszere (TEÁOR) módosult, a 2008 óta hatályos TEÁOR’08-at a TEÁOR’25 váltotta fel, bevezetésre kerültek az új TEÁOR kódok. Egyben módosult a kormányzati funkciók és államháztartási szakágazatok osztályozási rendjéről szóló 15/2019. (XII.7.) PM rendelet 3. melléklete is, amely az államháztartás szakágazati rendjének besorolási megnevezését és az ahhoz tartozó szakágazatszámokat tartalmazza. A Magyar Államkincstár az új szakágazatszámok alapján a megfeleltetést elvégezte, és az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban Ávr.) 167/B.§ (2) bekezdése alapján az egyes törzskönyvi jogi személynek a közhiteles törzskönyvi nyilvántartásában 2025.01.01. napi alkalmazási dátummal a szükséges változásokat átvezette.

Amennyiben a megfeleltetett új szakágazati besorolás érinti a törzskönyvi jogi személy alapító okiratát, az irányító szervnek a megfelelően módosítani kell azt a törzskönyvi bejegyzés napjával.

Tekintettel arra, hogy a művelődési ház esetében a Kincstár által átvezetett változás az intézmény szakágazatszámát és szakágazat megnevezését is érinti, amelyeket az alapító okirat 4.2. pontjában foglalt táblázat tartalmaz, fentiek alapján a képviselő-testületnek, mint irányító szervnek rendelkeznie kell az alapító okirat módosításáról.

Az Ávr. 167/C.§ (5) bekezdés d) pontja szerint a költségvetési szerv létesítő okiratát érintő módosítást az irányító szerv az alapító okirat módosítását tartalmazó okirat, valamint az alapító okirat módosításokkal egységes szerkezetbe foglalt változata csatolásával, a változás-bejelentési kérelem benyújtásával kéri a módosításról szóló döntés meghozatalától számított 15 napon belül.

Mindezek alapján kérjük a tisztelt Képviselő-testületet, hogy az előterjesztés megtárgyalását követően a Kiss József Könyvtár, Művelődési Ház és Sportcsarnok intézmény alapító okiratának módosítását tartalmazó okirat, valamint az alapító okirat módosításokkal egységes szerkezetbe foglalt változata tekintetében dönteni szíveskedjenek, melyhez az alábbi határozati javaslatot terjesztjük a tisztelt Képviselő-testület elé:

**Határozati javaslat**

*Döntés a Kiss József Könyvtár, Művelődési Ház és Sportcsarnok alapító okiratának módosításáról*

Harkány Város Önkormányzatának Képviselő-testülete, mint a Kiss József Könyvtár, Művelődési Ház és Sportcsarnok megnevezésű költségvetési szerv irányító szerve az intézmény alapító okiratának módosításáról szóló előterjesztést megismerte és megtárgyalta és úgy döntött, hogy a költségvetési szerv alapító okiratának módosításáról szóló módosító okiratot, valamint a módosításokkal egységes szerkezetbe foglalt alapító okiratot az előterjesztés szerinti tartalommal jóváhagyja és a módosítást a törzskönyvi nyilvántartást vezető Magyar Államkincstárnál változás-bejelentési kérelem benyújtásával kéri a módosításról szóló döntés meghozatalától számított 15 napon belül a szükséges mellékletek csatolásával.

Határidő: azonnal illetve a módosításról szóló döntés meghozatalától számított 15 napon belül Felelős: Polgármester, jegyző

Harkány, 2025. március 31.

Regényiné dr. Börczi Vera s.k.