Tárgy: a Díszpolgári cím, valamint a kitüntetések alapításáról és adományozásának rendjéről szóló 8/2012. (V. 14.) önkormányzati rendelet módosítása

Melléklet: Rendelet-tervezet



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**7.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.04.03-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 8/2012. (V. 14.) rendelet |
| SZÜKSÉGES DÖNTÉS:  HATÁROZAT/RENDELET | Rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 2 oldal előterjesztés  Rendelet-tervezet |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. április 03. napján tartandó rendes ülésére**

**ELŐTERJESZTÉS CÍME: a Díszpolgári cím, valamint a kitüntetések alapításáról és adományozásának rendjéről szóló 8/2012. (V. 14.) önkormányzati rendelet módosítása**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

A Képviselő-testület 2025. január hó 30. napján elfogadta a munkatervet, melyben rögzítésre került, hogy felülvizsgálatra kerül a Díszpolgári cím, valamint a kitüntetések alapításáról és adományozásának rendjéről szóló 8/2012. (V. 14.) önkormányzati rendelet. A felülvizsgálat oka nem tartalmi kérdésekből adódik, az Önkormányzat új kitüntetést nem alapít, a kitüntetések adományozásának a feltételeit nem kívánjuk megváltoztatni.

Jelen előterjesztés tárgya az eljárási kérdések, fogalomhasználat egységesítése, és egyéb jogszabályszerkesztési hibák kiküszöbölése.

1. Eljárási határidők egységesítése

A rendelet legutóbb a COVID időszakban került módosításra, annak érdekében, hogy a kitüntetéseket a korábban szabályozottaktól eltérő időpontban is át lehessen adni. A kivétel továbbra is megmaradna, de a tervezet alapján valamennyi kitüntetés esetében az alábbiak szerint kerülnének meghatározásra az eljárási határidők:

1. április 15. napja a javaslattétel határideje
2. április 30. napja a döntés határideje, a Magyarország helyi önkormányzatairól szóló 2011. évi CLXXXIX. törvény alapján zárt ülés keretében kerül megtárgyalásra
3. június 1. napja a kitüntetések kiosztásának a határideje ünnepi testületi ülés keretében

A döntés és a kitüntetés kiosztása közötti egy hónapos határidő a kitüntetésekhez járó oklevelek, emlékérmek elkészítésének határideje, a méltatások megaírása miatt szükséges.

Álláspontunk szerint bár a 2025. évben – jelen rendeletmódosítás hatályba lépése miatt – kissé szűkös a határidő, de az ezt követő években sokkal tervezhetőbbé válnak az előkészületek. A 2024. évben semmilyen kitüntetés kiosztására nem került sor.

Az ilyen esetek elkerülése érdekében valamennyi kitüntetés esetében bekerül egy olyan rendelkezés, hogy amennyiben valamely évben elmaradt a kitüntetés kiosztása, az elmaradt évek számának megfelelően több kitüntetés is kiosztható.

A Köztársasági Elnök 1999. június 1-jén aláírt döntésével 1999. július 1-jei hatállyal nyilvánította Harkányt várossá, ezért került a kitüntetések kiosztásának a határidejeként június 1. napja meghatározásra. Az időpont összhangban van a szervezeti és működési szabályzatról szóló 26/2016. (XII. 27.) önkormányzati rendelettel is, melyben a 3. § (2) bekezdésében a város ünnepeként minden év május utolsó szombatja került meghatározásra.

1. Fogalomhasználat egységesítése

A rendelet 1. §-ában rögzítésre kerül, hogy az Önkormányzat milyen kitüntetéseket, díjakat és címeket alapít, ezeket „továbbiakban. együtt: kitüntetések” címszóval lehet használni a rendeletben, ez a használat azonban nem konzekvens, így a rendelet több helyén pontosítás szükséges.

1. Egyéb jogszabályszerkesztési hibák kiküszöbölése

Sor kerül továbbá a rendelet szerkezeti egységeinek a kijavítására is.

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a helyi önkormányzat képviselő-testületét tájékoztatni kell.

**A tervezett rendeletmódosítás társadalmi hatása:** Nem meghatározható.

**A rendelet-módosítás gazdasági, költségvetési hatása**: A díjak költségvonzata az adott évi költségvetésben kerül betervezésre, ebben a tekintetben nem történik változás.

**Környezeti és egészségi következménye**: nincs.

**Adminisztratív következmények**: nincs.

**A rendelet megalkotásának szükségessége, a jogalkotás elmaradásának várható következményei:** A jelölésre, kitüntetés kiosztására, döntésre vonatkozó jelenlegi szabályozás miatt sok esetben nem tarthatóak az eljárási határidők, így előfordulhat, hogy az adott évben nem kerül sor a kitüntetés kiosztására. Ezen túl a jogszabályszerkesztés jogszabályi előírásainak történő megfelelés miatt is sor kell kerüljön a módosításra.

**A rendelet alkalmazásához szükséges személyi, szervezeti, tárgyi és pénzügyi feltételek:**rendelkezésre állnak.

Fentiekre tekintettel tisztelettel kérem a képviselő-testületet, hogy a rendelet módosítást elfogadni és megtárgyalni szíveskedjenek. A rendeletet tervezetet – végső előterjesztői indokolással együtt – az előterjesztéshez csatoltuk.

Harkány, 2025. március 25.

Bacsáné dr. Kajdity Petra, s.k. jegyző