Tárgy: Harkány Város Önkormányzatának 2025 – 2029. évekre vonatkozó gazdasági programja

Melléklet: Gazdasági program



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**5.) Napirendi pont**

|  |  |
| --- | --- |
| ELŐTERJESZTŐ: | Baksai Endre Tamás polgármester |
| AZ ELŐTERJESZTÉST KÉSZÍTETTE: | Bacsáné dr. Kajdity Petra jegyző, Regényiné dr. Börczi Vera aljegyző, Dr. Havasi Judit városüzemeltetési osztályvezető, Albrecht Ferenc főépítész/beruházási-üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság   Egyéb szervezet |  |
| MEGTÁRGYALTA: | Tárgyalja a 2025.04.03-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés  Gazdasági Program |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. április 03. napján tartandó rendes ülésére**

**Előterjesztés címe: Harkány Város Önkormányzatának 2025 – 2029. évekre vonatkozó gazdasági programja**

**Előterjesztést készítette: Bacsáné dr. Kajdity Petra jegyző, Regényiné dr. Börczi Vera aljegyző, Dr. Havasi Judit városüzemeltetési osztályvezető, Albrecht Ferenc főépítész/beruházási-üzemeltetési mérnök**

**Előterjesztő: Baksai Endre Tamás polgármester**

**Tisztelt Képviselő-Testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. §-a rendelkezik a gazdasági program és/vagy fejlesztési terv elkészítésének kötelezettségéről az alábbiak szerint:

*(1) A képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.*

*(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól.*

*(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják.*

*(4) A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.*

*(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.*

A képviselő-testület 2024. október hó 03. napján tartotta meg alakuló ülését, így az elfogadásra nyitva álló határidő 2025. április hó 04. napján lejár.

A gazdasági program az Mötv.-ben foglalt tartalmi elemeken túl további tartalmi elemekkel is bővíthető. Kialakítása során figyelemmel kell lenni:

* az önkormányzat költségvetési lehetőségeire
* a helyi társadalmi, környezeti és gazdasági adottságokra,
* valamint a megyei területfejlesztési elképzelésekre.

Szükséges rögzíteni, hogy a gazdasági program nem azonos az államháztartásról szóló 2011. évi CXCV. törvény 29/A. §-ában foglalt „középtávú költségvetési tervvel”, de a programban tájékoztatást adunk a célokhoz rendelt pénzügyi eszközökről, és így az Önkormányzat saját bevételeinek, és az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről.

Fentiekre tekintettel az alábbi struktúrában került elkészítésre a gazdasági program:

I. Figyelembe veendő jogszabályok, programok, tervek

II. A 2020-2024. évekre vonatkozó gazdasági program értékelése

III. Helyzetelemzés

IV. Fejlesztések

V. Célokhoz rendelt pénzügyi eszközök

VI. Összegzés

A Gazdasági Program jelen előterjesztés mellékletét képezi.

***Fentiekre tekintettel tisztelettel kérem a képviselő-testületet, hogy Harkány Város Önkormányzatának 2025-2029. évekre vonatkozó gazdasági programját, az előterjesztéshez csatolt melléklet szerinti tartalommal fogadja el.***

**Határozati javaslat**

*Harkány Város Önkormányzatának 2025-2029. évekre vonatkozó Gazdasági Programjának az elfogadásáról*

Harkány Város Önkormányzatának Képviselő-testülete Harkány Város Önkormányzatának 2025-2029. évekre vonatkozó Gazdasági Programját a határozat mellékletét képező tartalom szerint elfogadja.

Határidő: azonnal

Felelős: képviselő-testület, polgármester

Harkány, 2025. március 28.

**Baksai Endre Tamás**

**polgármester**