Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS ÖNKORMÁNYZAT**

**KÉPVISELŐ-TESTÜLETÉNEK**

**2025. április 3-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 4 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2025. április 03. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2025. március 18. napján volt, amelyen az alábbi, **lejárt határidejű határozatok** születtek:

**32/2025.(III.18.) sz. Önkormányzati hat.:**

*Döntés a Harkányi Városgazdálkodási Kft. 2025. évi üzleti tervének elfogadásáról*

Harkány Város Önkormányzat képviselő-testülete, mint alapító, a 100%-os tulajdonában álló Harkányi Városgazdálkodási Kft. 2025. évre vonatkozó üzleti tervét az előterjesztéshez csatolt tartalommal elfogadja.

A képviselő-testület megbízza a jegyzőt, hogy az üzleti terv elfogadásról szóló határozat kivonatot kézbesítse a HVG Kft. ügyvezetője részére, hogy azt a HVG Kft. alapítói határozatai könyvébe felvezethesse.

Felelős:Polgármester, ügyvezető

Határidő:azonnal

*A HVG Kft. ügyvezetője részére a határozat megküldésre került.*

**33/2025.(III.18.) sz. Önkormányzati hat.:**

*A Harkányi Gyógyfürdő Zrt. 2025. évi Üzleti tervének elfogadásáról*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. 2025. évi üzleti tervét áttekintette és az előterjesztéshez csatolt tartalommal elfogadja, egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.

Felelős:Alpolgármester, Igazgatóság

Határidő:azonnal

*A Harkányi Gyógyfürdő Zrt. igazgatóságának a határozat megküldésre került.*

**34/2025.(III.18.) sz. Önkormányzati hat.:**

*a Harkányi Gyógyfürdő Zrt. hitelfelvételének tudomásulvételéről*

Harkány Város Önkormányzat Képviselő-testülete az Önkormányzat tulajdonában álló Harkányi Gyógyfürdő Zrt. által, a cég likviditásának biztosítása és a szükséges beruházások elvégzése érdekében az OTP Bank Nyrt.-től igényelt 150 millió forint folyószámlahitelként és 50 millió forint forgóeszközhitelként történő hitelfelvételt tudomásul veszi, és egyben felhatalmazza Hosszúné Dávid Éva Margit alpolgármestert, hogy e tárgyban a Zrt. közgyűlésén e határozat tartalmának megfelelően gyakorolja szavazati jogát.

A képviselő-testület felhatalmazza a Polgármestert, hogy a hitel felvételéhez az OTP Bank Nyrt. részére az önkormányzattól, mint tulajdonostól szükséges, tulajdonosi kötelezettségvállalási szerződést a korábbi tartalom szerint aláírja.

Felelős: Alpolgármester, Igazgatóság, kötelezettségvállalási szerződés aláírása tekintetében: polgármester

Határidő: azonnal

*A Harkányi Gyógyfürdő Zrt. igazgatóságának a határozat megküldésre került.*

**36/2025.(III.18.) sz. Önkormányzati hat.:**

*a Görcsöny Belterület 250. hrsz.-ú ingatlan Magyar Állam részére történő térítésmentes átadásáról*

Harkány Város Önkormányzatának Képviselő-testülete – tekintettel arra, hogy a 8/2023. (II. 14.) határozatával az őt terhelő víziközmű-szolgáltatás biztosítása vonatkozásában fennálló ellátási kötelezettségét átruházta a Magyar Államra – a Görcsöny Belterület, 250. hrsz. alatt található, kivett vízmű megnevezésű ingatlanon fennálló 177/1000 arányú tulajdoni illetőségét a nemzeti vagyonról szóló 2011. évi CXCVI. törvény 14. § (1) és a víziközmű-szolgáltatásról szóló 2011. évi CCIX. törvény 5/H. § (2) bekezdése alapján térítésmentesen átruházza a Magyar Államra. A Magyar Állam tulajdonjogának bejegyzésével egyidejűleg a Nemzeti Vízművek Zrt., mint tulajdonosi joggyakorló és – vagyonkezelői jog bejegyzésével egyidejűleg – úgyis mint vagyonkezelő az ingatlan-nyilvántartásba bejegyzésre kerül.

A Képviselő-testület a szerződés aláírására és az ehhez kapcsolódó jognyilatkozatok megtételére felhatalmazza Baksai Endre Tamás polgármestert.

Határidő: azonnal

Felelős: polgármester

*A Baranya-Víz Zrt. részére a határozat kivonat és a szerződés aláírásához szükséges további dokumentumot megküldésre kerültek.*

**38/2025.(III.18.) sz. Önkormányzati hat.:**

*Döntés a nem közművel összegyűjtött háztartási szennyvíz elszállítására irányuló közbeszerzési eljárás megindításáról*

Harkány Város Önkormányzatának Képviselő-testülete úgy dönt, hogy Harkány város közigazgatási területéről a nem közművel összegyűjtött háztartási szennyvíz elszállítása tárgyú, nemzeti közbeszerzési eljárást a közbeszerzésekről szóló 2015. évi CXLIII. törvény IV. rész XVIII. fejezete szerinti nemzeti, nyílt, hirdetménnyel induló közbeszerzési eljárás ajánlati felhívását és dokumentációját az előterjesztés szerinti tartalommal elfogadja, és az eljárást megindítja.

A képviselő-testület felkéri a jegyzőt, hogy az eljárás megindításáról a felelős akkreditált közbeszerzési szaktanácsadó bevonásával gondoskodjon, egyben felhatalmazza a polgármestert az eljárás megindításához szükséges dokumentumok aláírására.

Határidő: azonnal

Felelős: polgármester, jegyző, faksz.

*A közbeszerzési szakértő részére a határozat kivonat megküldésre került.*

**39/2025.(III.18.) sz. Önkormányzati hat.:**

*a Szavak Nélkül Nonprofit Kft.-vel (Kisherceg Családi Bölcsőde III.) kötendő feladatellátási szerződésről*

1. Harkány Város Önkormányzatának Képviselő-testülete a Szavak Nélkül Nonprofit Kft.-vel (mint szolgáltató), családi bölcsőde fenntartására kötendő feladat-ellátási szerződés tartalmát megismerte, a Kis Herceg Családi Bölcsőde III. létrehozásával, és a családi bölcsődében 3 fő harkányi gyermek részére történő férőhely biztosításával egyetért.

2. A Képviselő-testület a Kis Herceg Családi Bölcsőde III. szakmai programját megismerte, azt elfogadja.

3. A Képviselő-testület felkéri a jegyzőt, hogy a Szavak Nélkül Nonprofit Kft.-vel kötendő feladat-ellátási szerződés végleges tartalmát – az előterjesztésben foglalt főbb feltételek módosulása nélkül – egyeztesse le a Kft. ügyvezetőjével.

4. A Képviselő-testület a Szavak Nélkül Nonprofit Kft.-vel kötendő feladatellátási szerződés aláírására, és a családi bölcsőde működési engedélyének szolgáltató általi megkérése során esetlegesen szükséges további jognyilatkozatok megtételére felhatalmazza Baksai Endre Tamás polgármestert.

Határidő: azonnal

Felelős: jegyző, polgármester

*A feladat-ellátási szerződés véglegesítése és aláírása folyamatban van.*

**40/2025.(III.18.) sz. Önkormányzati hat.:**

*a Siklósi Táncsics Mihály Gimnázium, Általános Iskola és Alapfokú Művészeti Iskola átszervezésének véleményezése*

Harkány Város Önkormányzatának Képviselő-testülete a nemzeti köznevelésről szóló 2011. évi CXC. törvény 83. § (3) bekezdésének b) pontja és (4) bekezdésének h) pontjára tekintettel nyilatkozza, hogy a Mohácsi Tankerületi Központ által kezdeményezett, a Siklósi Táncsics Mihály Gimnázium, Általános Iskola és Alapfokú Művészeti Iskola átszervezésével, az Alapfokú Művészeti Iskolát érintően szakmai alapdokumentumának alábbi tartalmú módosításával egyetért:

* új tagiskolai telephely létesítése a harkányi Kitaibel Pál Általános Iskola és AMI-ban, ahol alapfokú művészetoktatás feladat kerül felvételre, a többi gyermekkel, tanulóval együtt nevelhető, oktatható sajátos nevelési igényű gyermekek nevelése-oktatása (egyéb pszichés fejlődési zavarral küzdők) nappali rendszerű ellátásával;
* az újonnan létrehozott telephelyen felvételre kerül a táncművészeti ág, modern tánc tanszak, előképző 1-2. évfolyam, alapfok 1-6. évfolyammal. A nappali rendszerű képzésben felvehető maximális tanulói létszám: 40 fő, SNI maximális tanulói létszám: 4 fő.

Véleményéről tájékoztatja a Mohácsi Tankerületi Központot.

Felelős: jegyző, polgármester

Határidő: 2025. 03. 27.

*A határozat kivonat a Mohácsi Tankerület részére megküldésre került.*

**Beszámoló a két testületi ülés között eltelt időszakról:**

* A Mehring és Társa Kft.-vel vállalkozási szerződés került aláírásra a Harkány, Dózsa Gy. u. 11. sz.- Vak B. u.- József A. u. közti ároktisztítás, valamint a Dózsa Gy. u. 11-12. sz. ingatlanok sarkánál 6 m2 járdafelújítás kivitelezési feladatok ellátására, bruttó 1.257.300.- Ft összegben. A munkálatok befejezési határideje: 2025.03.21.
* A Harkány, Petőfi S. u. 44. sz., 4157/3. hrsz-ú önkormányzati ingatlan liciteljárása 2025.03.24. napján érvényesen lezárult, az ingatlanforgalmi értékbecslésnek megfelelően 15.620.000,-Ft összegben értékesítésre került az ingatlan, az adásvételi szerződés előkészítés alatt van.

Kérem a T. Képviselő-testületet az alábbi határozati javaslat elfogadására!

**…./2025.(IV…...) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2025. 03. 26.

Tisztelettel: Bacsáné Dr. Kajdity Petra s.k.

jegyző